Ελένα Γκουαλίνγκα

Η Σουμάκ Ελένα Σιρέν Γκουαλίνγκα (γεν. 27 Φεβρουαρίου 2002) είναι Εκουαδοριανή ακτιβίστρια που ασχολείται με το περιβάλλον και τα ανθρώπινα δικαιώματα. Κατάγεται από τη φυλή Σαραγιάκου των Κίτσουα, στην Παστάσα του Εκουαδόρ.

Πρώτα χρόνια 
Η Γκουαλίνγκα γεννήθηκε στις 27 Φεβρουαρίου 2002, στη γηγενή κοινότητα Σαραγιάκου των Κίτσουα στο Παστάσα του Εκουαδόρ. Η μεγαλύτερη αδελφή της είναι η ακτιβίστρια Νίνα Γκουαλίνγκα. Η θεία της Πατρίσια Γκουαλίνγκα και η γιαγιά της Κριστίνα Γκουαλίνγκα επίσης ασχολούνται με τα δικαιώματα των γυναικών και το περιβάλλον. Ο πατέρας της είναι ο Άντερς Σιρέν, φινλανδός καθηγητής γεωγραφίας και γεωλογίας στο πανεπιστήμιο του Τούρκου.

Η Γκουαλίνγκα γεννήθηκε στην περιοχή των Σαραγιάκου στην Παστάσα του Εκουαδόρ. Έζησε το μεγαλύτερο μέρος της εφηβικής της ηλικίας στο Πάργκας και αργότερα στο Τούρκου της Φινλανδίας, τον τόπο καταγωγής του πατέρα της. Φοιτά στο καθεδρικό σχολείο του Ώμπο.</ref>

Από νεαρή ηλικία η Γκουαλίνγκα έχει βιώσει τη δίωξη της οικογένειας της επειδή μάχεται κατά των συμφερόντων μεγάλων πετρελαϊκών εταιρειών και του περιβαλλοντικού τους αποτυπώματος στη γη των αυτόχθονων. Διάφορα ηγετικά μέλη στην κοινότητα της έχουν σκοτωθεί σε συγκρούσεις με την κυβέρνηση και τις εταιρείες. Έχει δηλώσει για τη φινλανδική δημόσια τηλεόραση ότι βλέπει την ακούσια ανατροφή σε ένα τόσο ταραγμένο περιβάλλον ως ευκαιρία.

Ακτιβισμός 
Η Γκουαλίνγκα είναι εκπρόσωπος της κοινότητας της. Ο ακτιβισμός της περιλαμβάνει την έκθεση της σύγκρουσης μεταξύ της κοινότητας της και των πετρελαϊκών εταιρειών μεταφέροντας ένα εμψυχωτικό μήνυμα για τη νεολαία στο Εκουαδόρ. Εκπέμπει το μήνυμα της στη διεθνή κοινότητα ελπίζοντας να επηρεάσει αυτούς που χαράσσουν την πολιτική.

Στο μήνυμά της, εκθέτει πως οι αυτόχθονες κοινότητες του Αμαζονίου έχουν βιώσει την κλιματική αλλαγή. Τέτοιες επιπτώσεις είναι η μεγαλύτερη συχνότητα πυρκαγιών, ασθένειες και καταστροφές σχετιζόμενες με πλημμύρες, η ερημοποίηση και το γρηγορότερο λιώσιμο των παγετώνων στις κορυφές των βουνών, που έχουν ζήσει μεγαλύτερα μέλη της κοινότητας των Σαραγιάκου. Η Γκουαλίνγκα υποστηρίζει ότι έχουν ευαισθητοποιηθεί στο θέμα ακόμη και ας μην έχουν επιστημονική κατάρτιση.

Η Γκουαλίνγκα κρατάει ένα πλακάτ που γράφει "sangre indígena, ni una sola ένα más" (Αίμα των αυτόχθονων, ούτε μια σταγόνα παραπάνω), έξω από την έδρα του ΟΗΕ στη Νέα Υόρκη σε μια διαδήλωση με εκατοντάδες άλλους νέους περιβαλλοντικούς ακτιβιστές κατά τη διάρκεια της συνόδου κλιματικής δράσης του 2019.

Η Γκουαλίνγκα συμμετείχε στη διάσκεψη για την κλιματική αλλαγή στη Μαδρίτη. Μίλησε για την ανησυχία της που η κυβέρνηση της χώρας της επιτρέπει την εξόρυξη πετρελαίου στη γη των αυτόχθονων. Συγκεκριμένα είπε ότι: "Η κυβέρνηση της χώρας μας εξακολουθεί να χορηγεί τις επικράτειες μας σε εταιρείες που είναι υπεύθυνες για την κλιματική αλλαγή. Αυτό είναι εγκληματικό." Επέκρινε την κυβέρνηση του Ισημερινού για το γεγονός ότι αξίωσε ενδιαφέρον να προστατέψει τον Αμαζόνιο κατά τη διάρκεια της διάσκεψης αντί να υπακούσει στα αιτήματα των ιθαγενών γυναικών στις διαδηλώσεις του 2019. Εξέφρασε επίσης την απογοήτευσή της για την έλλειψη ενδιαφέροντος από τους παγκόσμιους ηγέτες να συζητήσουν θέματα που φέρνουν στη διάσκεψη οι αυτόχθονες λαοί.

Ξεκίνησε το κίνημα Polluters Out μαζί με 150 άλλους ακτιβιστές στις 24 Ιανουαρίου 2020. Το αίτημα του κινήματος είναι να "απαιτήσουν την Πατρίσια Εσπινόσα, εκτελεστικό γραμματέα της Σύμβασης Πλαισίου των Ηνωμένων Εθνών για την Κλιματική Αλλαγή να αρνηθεί τη χρηματοδότηση από εταιρείες ορυκτών καυσίμων για την 26η διάσκεψη για το κλίμα!"

Παραπομπές 

Εκουαδοριανοί
Ακτιβιστές